Diskret skjult inngang til et prestehull i Partingdale House i Middlesex i England.
Et gjemmested i Harvington Hall lar seg finne om man skyver på et trinn i hovedtrappen i huset.
Prestehull i Boscobel House i Shropshire.
Inngangen til et annet prestehull i Biscobel House.
Et **prestehull** (*Priest Hole*, også kalt «prestegjemme») er et skjult rom er en person kan søke dekning. Prestehull er kjent fra flere land, men særlig fra England og Skottland der katolikker gjemte katolske prester for myndighetene på 1500- og 1600-tallet.

Etter at kong Henrik VIII brøt med Roma og etablerte *Church of England* med seg selv som overhode, ble fastholdelse av den gammeltroende katolisisme ansett som ulydighet mot kongen og ansett som høyforræderi. Katolske prester og klosterfolk ble forfulgte i England fra omtrent begynnelsen av dronning Elizabeth Is regjeringstid i 1558. Det ble tidvis satt inn betydelige ressurser for å finne slik bortgjemte prester. Tiltak mot dem ble intensivert etter at opprør og opptøyer brøt ut (f.eks. Ridolfikonspirasjonen i 1570/71, Babingtonkonspirasjonen i 1586 osv). Også tidligere komplotter (som Exeterkonspirasjonen i 1538) skulle tjene som begrunnelse for harde tiltak under dronning Elizabeth, og fiktive konspirasjoner (f.eks. papistkonspirasjonen i 1678) tjente som begrunnelser for fortsatt restriktive tiltak mot katolikker senere.

Gjemmestedene
-------------

«Prestehull» ble bygd inne i katolske familiers herregårder og slott, knøttsmå gjemmer, ofte meget trange. Men konstruksjonene var oppfinnsomme. Her kunne presten raskt ta tilflukt ved overraskende razziaer. Skjulte nisjer for lynrask skjul av utstyr til bruk i katolsk messefeiring, var også knøttsmå. Prestehullene var så små at det hendte at en prest døde av mangel på oksygen. Imens tok *pursuivants*, «prestejegerne», rede på husets utvendige og innvendige mål for å se om de stemte overens; de talte vinduene på utsiden og innsiden, banket i veggene om de var hule, og rev opp gulvplankene for å se hva som var under.

Jesuitten og martyren Nicholas Owen sies å ha konstruert mange av disse hemmelige stedene og inngangene for å beskytte de forfulgtes liv. Ved East Riddlesden Hall var et slikt skjulested del av skorsteinen, ved Ripley Castle og Harvington Hall (Worcestershire) en del av veggene. I Chesterton Hall (nær Cambridge) var inngangen en del av toalettet. Ingen vet hvor mange han bygde; noen kan fortsatt være uppdagede. Broder Owen anses som en særlig dyktig bygger av prestehull. Han ble arrestert i Worcestershire etter kruttsammensvergelsen i 1605, og torturert til døde på strekkbenken i *Tower of London* i 1606. Han ble kanonisert som martyr i 1970 og regnes i den katolske kirke som en av «de førti martyrer fra England og Wales».

I herskapshuset Baddesley Clinton i landsbyen av samme navn er det tre prestehull skjult rundt omkring i huset.

Prestehullenes nytte og effektivitet kan utledes av at flere er blitt oppdaget etter år 2000 (se blant de eksterne lenker). Iblant lot søkelagene som om de dro, og håpet at presten da ville våge seg ut av skjulet.

Kart
----

Kart over bygninger og anlegg kjent for å ha prestehull (eller antas å ha dem).

Referanser
----------

1. 1 2  Prestehull, *Historic UK*
2. 1 2 3  Allan Fea: *Secret Chambers and Hiding Places: Historic, Romantic, & Legendary Stories & Traditions About Hiding-Holes, Secret Chambers, Etc.* Third and Revised Edition (London: Methuen & Co. 1908) Lest 27. juli 2013.
3. ↑  Prestehull, *HistoryUK*
4. ↑  Se også: wayback=20140101140148 *Webseite der Jesuiten in Österreich* Arkivert 1. januar 2014 hos Wayback Machine. 2019-05-08 (PDF).
5. ↑  Allan Fea i Project Gutenbergs *Secret Chambers and Hiding Places – historic, romantic, & legendary Stories & Traditions about Hiding-Holes, secret Chambers, etc.*
6. ↑  Jfr Fea: *«With incomparable skill Owen knew how to conduct priests to a place of safety along subterranean passages, to hide them between walls and bury them in impenetrable recesses, and to entangle them in labyrinths and a thousand windings. But what was much more difficult of accomplishment, he so disguised the entrances to these as to make them most unlike what they really were. Moreover, he kept these places so close a secret that he would never disclose to another the place of concealment of any Catholic. He alone was both their architect and their builder. No one knows how many he made. Some may still be undiscovered.»*
7. ↑  *Places to find priest holes*

Se også
-------

* Lønndør, skjult dør
* Lønngang, skjult rute brukt til flukt eller skjult bevegelse av mennesker og varer

Eksterne lenker
---------------

(en) Priest holes – kategori av bilder, video eller lyd på Commons


* Secret Chambers and Hiding Places, av Allan Fea, eText hos Project Gutenberg.
* Artikkel i *The Blackpool Gazette* (16. oktober 2006): *Priest hole found in Tudor Hall*, om et prestegjemme funnet av eieren av Mains Hall i Singleton i Lancaster
* BBC Black Country feature (10. desember 2005) om et prestehull i Moseley Old Hall i Wolverhampton, der man skjulte Karl II i 1651 som han flyktet fra Cromwells styrker
* «Gunpowder Plot hall for sale». Rushton Hall i Northamptonshire: BBC News. 2. oktober 2002.
* Webpage om prestehullet i Naworth Castle i Cumbria, med historikk og video
* *Top 5 priest holes of England*, med tekst og foto
* Prestehull i herregården forklart
* «Priest Hole». *Medieval-Castle.com*. Besøkt 9. september 2015.